|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Analýza sociálnych vplyvov**  **Vplyvy na hospodárenie domácností, prístup k zdrojom, právam, tovarom a službám, sociálnu inklúziu, rovnosť príležitostí a rovnosť žien a mužov a vplyvy na zamestnanosť**  **(**Ak v niektorej z hodnotených oblastí sociálnych vplyvov (bodov 4.1 až 4.4) nebol identifikovaný vplyv, uveďte v príslušnom riadku analýzy poznámku „Bez vplyvu.“.) | | | | | | | | | | |
| **4.1 Identifikujte, popíšte a kvantifikujte vplyv na hospodárenie domácností a špecifikujte ovplyvnené skupiny domácností, ktoré budú pozitívne/negatívne ovplyvnené.** | | | | | | | | | | |
| *Vedie návrh k zvýšeniu alebo zníženiu príjmov alebo výdavkov domácností?*  Legislatívny návrh vytvára predpoklad pre vznik systémového nástroja na získanie podpory za dobré obhospodarovanie pôdy alebo pozemkov. V závislosti na akej výmere pôdy užívateľ uplatňuje pôdoochranné opatrenia alebo realizuje potrebné vodozádržné a protierózne opatrenia či nové krajinné prvky (ich typológie, charakteru a rozsahu) získa jednorazovú alebo pravidelnú podporu alebo odmenu (bonus) za dosiahnuté zlepšenie kvality pôdy (v dlhšom časovom horizonte).  Napríklad malý obhospodarovateľ pôdy zrealizuje na pozemku o výmere 2 hektárov vodozádržné a protierózne opatrenia pričom obnoví bývalú mokraď (1hektár) a časť lúky (1 hektár). Zvýši pritom vodozádržnú kapacitu o 100 až 300 metrov kubických na tejto ploche, na opakované zadržanie a zdržanie dažďových vôd , tak na uvedený cieľ môže získať jednorazovú podporu od cca 600 € do 1800 € (pri paušálnej podpore 6 € na meter kubický vybudovaného vodozádržného prvku). Zároveň získa pri udržiavaní týchto opatrení každoročnú podporu vo výške zhruba 5% z vyplatenej jednorazovej podpory, t.j. cca od 30 € do 90 €. Navyše po vykonaní kontroly s dlhším časovým odstupom (cca 3 alebo 4 roky) môže získať jednorazový bonus navyše za dosiahnuté výsledky pri obnove zdravia pôdy (sledované ukazovatele) v rozsahu cca od 50 do 250 € za merateľné zvýšenie obsahu organického materiálu alebo uhlíka v pôde. Ako príklad uvádzame, že hodnota zvýšenia uhlíka v pôde o jednu tonu na hektár za rok má aktuálnu hodnotu zhruba 70 €, v prepočte na aktuálne ceny emisných kvót. V praxi je potrebné rátať s tým, že ceny emisných kvót budú rásť. Garantované záchyty na pôde poskytnú užívatelia pôdy a táto ich činnosť bude ocenená.  *Ktoré skupiny domácností/obyvateľstva sú takto ovplyvnené a akým spôsobom?*  Predpokladáme, že v obciach, v závislosti od počtu aktívnych obhospodarovateľov ornej pôdy, TTP, alebo lesných pozemkov a v závislosti od veľkosti katastrálneho územia, môžu byť do systému platieb v rámci certifikačného systému Uhlíkovej a vodnej banky zapojené desiatky subjektov, prípadne niekoľko stovák subjektov (FO, PO alebo domácnosti).  Najväčšou skupinou zapojených vlastníkov a obhospodarovateľov pôdy budú pravdepodobne fyzické osoby nepodnikatelia, ktorí žiadajú priame platby na hektár z Európsky poľnohospodársky záručný fond. Týchto príjimateľov je približne 9 500. Do systému sa však môžu zapojiť aj ďalší vlastníci pôdy.  *Sú medzi potenciálne ovplyvnenými skupinami skupiny v riziku chudoby alebo sociálneho vylúčenia?*  Ak sú vlastníkmi alebo užívateľmi pôdy, môžu byť ovplyvnení pozitívne pri zapojení sa do certifikačného systému Uhlíkovej a vodnej banky. Vznikne pre nich nový zdroj príjmu pri realizácii opatrení v krajine, v rámci ich katastrálneho územia, ktoré sú prínosné pre obec, povodie, komunitu, ako aj obhospodarovateľa pôdy. Počty zamestnancov pri realizácii adaptačných a manažmentových opatrení budú variabilné podľa toho, či opatrenia bude užívateľ pôdy zabezpečovať svojpomocne alebo dodávateľsky.  **(V prípade vyššieho počtu hodnotených opatrení doplňte podľa potreby do tabuľky pred bod 4.2 ďalšie sekcie - 4.1.1 Pozitívny vplyv/4.1.2 Negatívny vplyv).** | | | | | | | | | | |
| *a)* | | ***4.1.1 Pozitívny vplyv*** | | | | | | | | |
| *b)* | | ***Popíšte*** *opatrenie a jeho vplyv na hospodárenie domácností s uvedením, či ide o zvýšenie príjmov alebo zníženie výdavkov:* | Legislatívny zámer návrhu zákona o Klimatickom fonde pre pôdu má pozitívny vplyv na hospodárenie domácností. Ide najmä o možnosť mať nový druh príjmu z dobrej starostlivosti o pôdu a štruktúry krajiny, ktoré budú ocenené fondom. Je to najmä v prípade, ak vlastnia pozemok, ale aj v prípade, ak ho užívajú alebo zabezpečujú oň starostlivosť. Ďalším zdrojom príjmu môže byť to, že bude člen domácnosti zamestnaný zamestnávateľom (družstvo, obec, farmár, ...) zabezpečujúcim realizáciu adaptačných a manažmentových opatrení na pôde. Tento typ prác postupne vznikne v každej obci, v každom okrese.  Vykonaním opatrení sa môžu zvýšiť príjmy z hľadiska lepšieho prenájmu pôdy a vyšších produkčných a mimoprodukčných úžitkov na pôde. | | | | | | | |
| *c)* | | ***Špecifikujte*** *ovplyvnené skupiny:* | Člen domácnosti, ktorý bude zamestnaný  u zamestnávateľa zabezpečujúceho realizáciu adaptačných a manažmentových opatrení na pôde. | | | | | | | |
| *Ovplyvnená skupina č. 2* | Vlastník alebo užívateľ pozemku zabezpečujúci realizáciu adaptačných a manažmentových opatrení na pôde. | | | | | | | |
| *Ovplyvnená skupina č. 3* | Rodina, domácnosť, komunita, prevažne vo vidieckych oblastiach. | | | | | | | |
| *d)* | | ***Kvantifikujte*** *rast príjmov alebo pokles výdavkov* ***za jednotlivé******ovplyvnené******skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | | | | | | | | |
| *e)* | | * *priemerný rast príjmov/ pokles výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | | *Všetky ovplyvnené skupiny:*  V jednej obci priemernej veľkosti sa predpokladá, že vznikne päť až šesť pracovných miest na obdobie troch rokov pri realizácii adaptačných opatrení (pri zvýšení vodozádržnej kapacity cca o 85 tisíc metrov kubických v danej obci).  Následne sa predpokladá, že vzniknú priemerne dve až dva a pol trvalého pracovného miesta na údržbu týchto opatrení a v oblasti starostlivosti o krajinu v takejto obci. | | | | | | |
| *f)* | | *Dôvod chýbajúcej kvantifikácie:* | | Vzhľadom na dobrovoľnosť systému nie je možné presne určiť veľkosť ovplyvnených skupín. | | | | | | |
| *g)* | | ***4.1.1.1******Z toho pozitívny vplyv na skupiny v riziku chudoby alebo sociálneho vylúčenia***  *(V prípade významných vplyvov na príjmy alebo výdavky domácností v riziku chudoby, identifikujte a kvantifikujte pozitívny vplyv na chudobu obyvateľstva (napr. znižovanie miery rizika chudoby, priemerný rast príjmov/ pokles výdavkov v skupine)* | | | | | | | | |
| *h)* | | ***Popíšte*** *opatrenie a jeho vplyv na hospodárenie domácností s uvedením, či ide o zvýšenie príjmov alebo zníženie výdavkov:* | | Legislatívny zámer návrhu zákona o Klimatickom fonde pre pôdu má pozitívny vplyv, vytvára príležitosť pre plošné (celoslovenské) zapojenie dlhodobo nezamestnaných a marginalizovaných skupín do miestnych pracovných príležitostí, čím sa zvýšia príjmy domácností a zníži riziko chudoby alebo sociálneho vylúčenia. | | | | | | |
| *i)* | | ***Špecifikujte*** *ovplyvnené skupiny:* | | Týka sa všetkých ovplyvnených skupín uvedených v 4.1.1. c). | | | | | | |
| *j*) | | ***Kvantifikujte*** *rast príjmov alebo pokles výdavkov* ***za jednotlivé ovplyvnené skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | | | | | | | | |
| *k)* | | * *priemerný rast príjmov/ pokles výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | | *Všetky ovplyvnené skupiny:*  Bežne zamestnaný zamestnanec získa hrubú mzdu na úrovni minimálnej mzdy a vyššie (podľa regiónu a výšku priemernej mzdy v ňom) s riadnym sociálnym zabezpečením (napr. stravné lístky, ochranné prostriedky). Koordinátor pracovnej skupiny získa odmenu navyše (príplatok) za riadenie a koordináciu skupiny, ktorý môže predstavovať 10 % a viac. Konkrétny príplatok za koordináciu ako aj celkové mzdové náklady, či počet zamestnancov, určí objednávateľ služby alebo prác. Do odborných činností formou konzultácie budú zapojené inžinierske profesie, experti a projektanti. | | | | | | |
| *l)* | | *Dôvod chýbajúcej kvantifikácie:* | | Vzhľadom na dobrovoľnosť systému nie je možné presne určiť veľkosť ovplyvnených skupín. | | | | | | |
| *a)* | | ***4.1.2 Negatívny vplyv*** | | | | | | | | |
| *b)* | | ***Popíšte*** *opatrenie a jeho vplyv na hospodárenie domácností s uvedením, či ide o zníženie príjmov alebo zvýšenie výdavkov:* | | Legislatívny zámer návrhu zákona o Klimatickom fonde pre pôdu vo všeobecnosti nepredpokladá negatívny vplyv v sociálnej oblasti a na hospodárenie domácností.  Legislatívny návrh počíta aj so sankciami, ktoré môžu negatívne ovplyvniť sociálne prostredie:   * zvýšená kontrolná činnosť zameraná na ochranu pôdy a na činnosti, ktoré budú podporované z fondu. Výška sankcií bude obdobná sankciám vychádzajúcim z § 25 a § 26 zákona č. 220/2004 Z.z. o ochrane a využívaní poľnohospodárskej pôdy * poplatky za negatívne externality pri novej výstavbe alebo rekonštrukcii stavby výrazne zapečatí povrch pôdy odvedie neprimerane dažďové vody z pozemku alebo obmedzí výrazne výpar vody z pozemku redukciou vegetácie a aktívnych zelených plôch. | | | | | | |
| *c)* | | ***Špecifikujte*** *ovplyvnené skupiny:* | | Týka sa všetkých ovplyvnených skupín uvedených v 4.1.1. c). | | | | | | |
| *d)* | | ***Kvantifikujte*** *pokles príjmov alebo rast výdavkov* ***za jednotlivé******ovplyvnené******skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | | | | | | | | |
| *e)* | | * *priemerný pokles príjmov/ rast výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | | N/A | | | | | | |
| *f)* | | *Dôvod chýbajúcej kvantifikácie:* | | Vzhľadom na dobrovoľnosť systému nie je možné presne určiť veľkosť ovplyvnených skupín. Sankcionovanie bude závisieť od rozsahu porušení, ktoré nie je možné vopred odhadnúť. | | | | | | |
| *g)* | | ***4.1.2.1******Z toho negatívny vplyv na skupiny v riziku chudoby alebo sociálneho vylúčenia***  *(V prípade významných vplyvov na príjmy alebo výdavky domácností v riziku chudoby, identifikujte a kvantifikujte negatívny vplyv na chudobu obyvateľstva (napr. zvyšovanie miery rizika chudoby, priemerný pokles príjmov/ rast výdavkov v skupine)* | | | | | | | | |
| *h)* | | ***Popíšte*** *opatrenie a jeho vplyv na hospodárenie domácností s uvedením, či ide o zníženie príjmov alebo zvýšenie výdavkov:* | | Legislatívny zámer návrhu zákona o klimatickom fonde pre pôdu nemá negatívny vplyv na zvýšenie príjmov alebo zníženie výdavkov domácností skupín v riziku chudoby alebo sociálneho vylúčenia. Zvýšené výdavky môžu plynúť z navrhovaných sankcií (viď 4.1.2. b)). | | | | | | |
| *i)* | | ***Špecifikujte*** *ovplyvnené skupiny:* | | Týka sa všetkých ovplyvnených skupín uvedených v 4.1.1. c). | | | | | | |
| *j*) | | ***Kvantifikujte*** *pokles príjmov alebo rast výdavkov* ***za jednotlivé ovplyvnené skupiny*** *domácností / skupiny jednotlivcov a počet obyvateľstva/domácností ovplyvnených predkladaným návrhom.* | | | | | | | | |
| *k)* | | * *priemerný pokles príjmov/ rast výdavkov v skupine v eurách a/alebo v % / obdobie:* * *veľkosť skupiny (počet obyvateľov):* | | N/A | | | | | | |
| *l)* | | *Dôvod chýbajúcej kvantifikácie:* | | Vzhľadom na dobrovoľnosť systému nie je možné presne určiť veľkosť ovplyvnených skupín. Sankcionovanie bude závisieť od rozsahu porušení, ktoré nie je možné vopred odhadnúť. | | | | | | |
| **4.2 Identifikujte, popíšte a kvantifikujte vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva a vplyv na sociálnu inklúziu.** | | | | | | | | | | |
| *Má návrh vplyv na prístup k zdrojom, právam, tovarom a službám?*  *Popíšte hodnotené opatrenie, špecifikujte ovplyvnené skupiny obyvateľstva a charakter zmeny v prístupnosti s ohľadom na dostupnosť finančnú, geografickú, kvalitu, organizovanie a pod. Uveďte veľkosť jednotlivých ovplyvnených skupín.* | | | | | | | | | | |
| *a)* | | *Rozumie sa najmä na prístup k:*   * *sociálnej ochrane, sociálno-právnej ochrane, sociálnym službám (vrátane služieb starostlivosti o deti, starších ľudí a ľudí so zdravotným postihnutím),* * *kvalitnej práci, ochrane zdravia, dôstojnosti a bezpečnosti pri práci pre zamestnancov a existujúcim zamestnaneckým právam,* * *pomoci pri úhrade výdavkov súvisiacich so zdravotným postihnutím,* * *zamestnaniu, na trh práce (napr. uľahčenie zosúladenia rodinných a pracovných povinností, služby zamestnanosti), k školeniam, odbornému vzdelávaniu a príprave na trh práce,* * *zdravotnej starostlivosti vrátane cenovo dostupných pomôcok pre občanov so zdravotným postihnutím,* * *k formálnemu i neformálnemu vzdelávaniu a celo­životnému vzdelávaniu,* * *bývaniu a súvisiacim základným komunálnym službám,* * *doprave,* * *ďalším službám najmä službám všeobecného záujmu a tovarom,* * *spravodlivosti, právnej ochrane, právnym službám,* * *informáciám,* * *k iným právam (napr. politickým).* | | | | Realizáciou zákona vznikne príležitosť pre lepšie hospodárenie na pôde, pre lepšie využitie a spracovanie domácej produkcie potravín a biomasy. Môžeme predpokladať, že celkovo sa zvýši priemerná pridaná hodnota (finančná a nefinančná) zo starostlivosti o krajinu a jej štruktúry. Zamestnanci budú viac preškolení, zvýši sa kvalifikácia a povedomie v oblasti starostlivosti o pôdu a krajinu a manažment dažďových vôd. | | | | |
| *b)* | | *Má návrh významný vplyv na niektorú zo zraniteľných skupín obyvateľstva alebo skupín v riziku chudoby alebo sociálneho vylúčenia?*  *Špecifikujte ovplyvnené skupiny v riziku chudoby a sociálneho vylúčenia a popíšte vplyv na ne. Je tento vplyv väčší ako vplyv na iné skupiny či subjekty? Uveďte veľkosť jednotlivých ovplyvnených skupín.* | | | | | | | | |
| *c)* | | *Zraniteľné skupiny alebo skupiny v riziku chudoby alebo sociálneho vylúčenia sú napr.:*   * *domácnosti s nízkym príjmom (napr. žijúce iba zo sociálnych príjmov, alebo z príjmov pod hranicou rizika chudoby, alebo s príjmom pod životným minimom, alebo patriace medzi 25% domácností s najnižším príjmom),* * *nezamestnaní, najmä dlhodobo nezamestnaní, mladí nezamestnaní a nezamestnaní nad 50 rokov,* * *deti (0 – 17),* * *mladí ľudia (18 – 25 rokov),* * *starší ľudia, napr. ľudia vo veku nad 65 rokov alebo dôchodcovia,* * *ľudia so zdravotným postihnutím,* * *marginalizované rómske komunity* * *domácnosti s 3 a viac deťmi,* * *jednorodičovské domácnosti s deťmi (neúplné rodiny, ktoré tvoria najmä osamelé matky s deťmi),* * *príslušníci tretích krajín, azylanti, žiadatelia o azyl,* * *iné zraniteľné skupiny, ako sú napr. bezdomovci, ľudia opúšťajúci detské domovy alebo iné inštitucionálne zariadenia* | | | | | Vzniknú dlhodobé pracovné príležitosti aj pre znevýhodnené a marginalizované skupiny občanov. Do prác sa budú môcť zapojiť rôzne vekové kategórie aj bez doterajších pracovných skúseností ako aj ľudí v dôchodkovom veku. | | | |
| **4.3 Identifikujte a popíšte vplyv na rovnosť príležitostí.**  **Identifikujte, popíšte a kvantifikujte vplyv na rovnosť žien a mužov.** | | | | | | | | | |
| *a)* | | *4.3.1 Dodržuje návrh povinnosť rovnakého zaobchádzania so skupinami alebo jednotlivcami na základe pohlavia, rasy, etnicity, náboženstva alebo viery, zdravotného postihnutia, veku, sexuálnej orientácie alebo iného statusu? Mohol by viesť k nepriamej diskriminácii niektorých skupín obyvateľstva? Ak áno, ktoré skupiny sú takto ovplyvnené a akým spôsobom?* | | | | | | | |
| *b)* | | Legislatívny zámer návrhu zákona o Klimatickom fonde pre pôdu vychádza z princípu rovnakého zaobchádzania so skupinami alebo jednotlivcami a navrhované opatrenia nepovedú k diskriminácii žiadnej skupiny obyvateľstva. | | | | | | | |
| *c)* | | *4.3.2 Môže návrh viesť k zväčšovaniu nerovností medzi ženami a mužmi? Podporuje návrh rovnosť príležitostí? Má návrh odlišný vplyv na ženy a mužov? Popíšte vplyvy.* | | | | | | | |
| *d)* | | *Popíšte riziká návrhu, ktoré môžu viesť k zväčšovaniu nerovností:* | | | | | | | bez rizika |
| *e)* | | *Popíšte pozitívne vplyvy návrhu na dosahovanie rovnosti žien a mužov, rovnosti príležitostí žien a mužov, prípadne vplyvy na ženy a mužov, ak sú odlišné:* | | | | | | | bez vplyvu |
| *f)* | | *Má návrh významné vplyvy na niektorú zo zraniteľných skupín obyvateľstva? Ak áno, aké? Akým spôsobom? Zraniteľnou skupinou obyvateľstva sa rozumejú najmä ženy ohrozené viacnásobnou diskrimináciou, tehotné matky, seniorky, ženy patriace do marginalizovaných skupín obyvateľstva, migrantky, ženy a dievčatá so zdravotným postihnutím, obete násilia a pod.* | | | | | | | bez vplyvu |
| *g)* | | *Pri identifikovaní vplyvov na rovnosť žien a mužov treba vziať do úvahy existujúce rozdiely medzi ženami a mužmi, ktoré sú relevantné k danej politike. Podpora rovnosti  žien a mužov nespočíva len v odstraňovaní obmedzení a bariér pre plnohodnotnú účasť na ekonomickom, politickom a sociálnom živote spoločnosti ako aj rodinnom živote, ale taktiež v podpore rovnosti medzi nimi.*  *V ktorých oblastiach podpory rovnosti žien a mužov návrh odstraňuje prekážky a/alebo podporuje rovnosť žien a mužov? Medzi oblasti podpory rovnosti žien a mužov okrem iného patria:*   * *podpora slobodného výberu povolania a ekonomickej činnosti* * *podpora vyrovnávania ekonomickej nezávislosti,* * *zosúladenie pracovného, súkromného a rodinného života,* * *podpora rovnosti príležitostí pri participácii na rozhodovaní,* * *boj proti domácemu násiliu,  násiliu na ženách a obchodovaniu s ľuďmi,* * *podpora vnímania osobnej starostlivosti o dieťa za rovnocennú s ekonomickou činnosťou a podpora neviditeľnej práce v domácnosti ako takej,* * *rešpektovanie osobných preferencií pri výbere povolania a zosúlaďovania pracovného a rodinného života.* | | | | | | | bez vplyvu |
| **4.4 Identifikujte, popíšte a kvantifikujte vplyvy na zamestnanosť a na trh práce.**  *V prípade kladnej odpovede pripojte* ***odôvodnenie*** *v súlade s Metodickým postupom pre analýzu sociálnych vplyvov.* | | | | | | | | | |
| *a)* | *Uľahčuje návrh vznik nových pracovných miest? Ak áno, ako? Ak je to možné, doplňte kvantifikáciu.* | | | | | | | | |
| *b)* | *Identifikujte, v ktorých sektoroch a odvetviach ekonomiky, v ktorých regiónoch, pre aké skupiny zamestnancov, o aké typy zamestnania /pracovných úväzkov pôjde a pod.* | | | | Návrh zákona o Klimatickom fonde pre pôdu bude upravovať pôsobnosť orgánov štátnej správy na úseku ochrany a využívania poľnohospodárskej pôdy, t. j. Ministerstvo pôdohospodárstva a rozvoja vidieka Slovenskej republiky a okresné úrady (pozemkové a lesné odbory). Tie majú v súčasnosti právomoc nariaďovať a kontrolovať opatrenia na ochranu pôdy a ukladať sankcie za poškodenie a degradáciu pôdy. Táto právomoc sa v analogických formách ustanoví aj v oblasti opatrení na zadržiavanie a zdržanie vody a uhlíka v pôde tak, aby sa jednak zvýšil všeobecný štandard ochrany poľnohospodárskej pôdy a jednak dosiahli ciele opatrení uvedené v katalógu opatrení.  V súvislosti s uvedeným upraví návrh zákona o Klimatickom fonde pre pôdu najmä intenzívnu kontrolnú a sankčnú pôsobnosť orgánov štátnej správy a odbornú a monitorovaciu činnosť súvisiacich organizácií štátu.  Uvedená právna úprava si vyžiada zvýšené výdavky na zamestnanosť a materiálno-technické vybavenie. Ciele novej štátnej politiky a úlohy orgánov štátnej správy (najmä zvýšená kontrolná činnosť) si vyžadujú posilniť odborný a personálny aparát (osobitne v oblasti ochrany pôdy, správy fondu a certifikačnej autority), pretože tieto ciele nie je možné dosiahnuť za súčasného stavu. V súčasnosti na každom okresnom úrade vykonáva agendu ochrany pôdy prevažne jeden zamestnanec, niekedy len na čiastočný úväzok. Ústredný kontrolný a skúšobný ústav poľnohospodársky bude vo zvýšenom rozsahu a frekvencii vykonávať celoplošný odber a analýzu vzoriek pôdy vrátane agrochemického skúšania pôd.  Návrh zákona o Klimatickom fonde pre pôdu bude v porovnaní so súčasnosťou intenzívnejšie využívať tzv. pôdnu službu, ktorú vykonáva Národné poľnohospodárske a potravinárskej centrum – Výskumný ústav pôdoznalectva a ochrany pôdy.  Vplyvom realizácie opatrení na zadržiavanie a zdržanie vody a uhlíka v pôde financovaných Klimatickým fondom pre pôdu sú očakávané pozitívne vplyvy na potenciál tvorby nových pracovných príležitostí vo vidieckych oblastiach, vrátane vyššej participácie marginalizovaných komunít na týchto opatreniach. | | | | |
| *c)* | *Vedie návrh k zániku pracovných miest?* *Ak áno, ako a akých? Ak je to možné, doplňte kvantifikáciu* | | | | | | | | |
| *d)* | *Identifikujte, v ktorých sektoroch a odvetviach ekonomiky, v ktorých regiónoch, o aké typy zamestnania /pracovných úväzkov pôjde a pod. Identifikujte možné dôsledky, skupiny zamestnancov, ktoré budú viac ovplyvnené a rozsah vplyvu.* | | | | | | | neidentifikované | |
| *e)* | *Ovplyvňuje návrh dopyt po práci? Ak áno, ako?* | | | | | | | | |
| *f)* | *Dopyt po práci závisí na jednej strane na produkcii tovarov a služieb v ekonomike a na druhej strane na cene práce.* | | | | | | | bez vplyvu | |
| *g)* | *Má návrh dosah na fungovanie trhu práce?* *Ak áno, aký?* | | | | | | | | |
| *h)* | *Týka sa makroekonomických dosahov ako je napr. participácia na trhu práce, dlhodobá nezamestnanosť, regionálne rozdiely v mierach zamestnanosti.* *Ponuka práce môže byť ovplyvnená rôznymi premennými napr. úrovňou miezd, inštitucionálnym nastavením (napr. zosúladenie pracovného a súkromného života alebo uľahčovanie rôznych foriem mobility).* | | | | | | | bez vplyvu | |
| *i)* | *Má návrh špecifické negatívne dôsledky pre isté skupiny profesií, skupín zamestnancov či živnostníkov?* *Ak áno, aké a pre ktoré skupiny?* | | | | | | | | |
| *j)* | *Návrh môže ohrozovať napr. pracovníkov istých profesií favorizovaním špecifických aktivít či technológií.* | | | | | | | neidentifikované | |
| *k)* | *Ovplyvňuje návrh špecifické vekové skupiny zamestnancov? Ak áno, aké? Akým spôsobom?* | | | | | | | | |
| *l)* | *Identifikujte, či návrh môže ovplyvniť rozhodnutia zamestnancov alebo zamestnávateľov a môže byť zdrojom neskoršieho vstupu na trh práce alebo predčasného odchodu z trhu práce jednotlivcov.* | | | | | | | neidentifikované | |